stanford-oval/wikipedia huggingface dataset:
בית האופרה של המארקגראף בביירוית
היסטוריה של הבנייה > לאחר הבנייה > המאה ה-19

לאחר שביירוית נמכרה לממלכת בוואריה על ידי נפוליאון בונפרטה בשנת 1810, נוהל בית האופרה על ידי פקידי ממשל בווארים שלא השתמשו בבית רק למטרות תרבות. "אין מקום הגון לייבוש הקמח למחסני הצבא, ויש להשתמש בבית האופרה במשך 14 יום" נכתב במכתב ממשלתי משנת 1814. בשנות המלחמה היה הבניין בעיקר משאב לשימוש צבאי, מצבו הידרדר. דו"ח של רשויות הבנייה בבוואריה ציין: "גג הצפחה של בית האופרה המלכותי במצב גרוע. מי גשמים חודרים דרך המעטפת ויוצרים בריכות שלמות בקומת הקרקע, שאותן ניתן לראות במשך ימים".
הופעות אורח קיבלו צורות יציבות יותר במאה ה-19. בית האופרה שימש באופן קבוע את התיאטראות הקבועים בערים השכנות קובורג, נירנברג ובמברג, אם כי לא התעלמו מאירועים מקומיים. הוצגו יצירות של תאודור קרנר, הגיבור הלאומי שנהרג בקרב, ו"קתי פון היילברון" (Das Käthchen von Heilbronn) של קלייסט. הוצגה אפילו התערוכה הפירוטכנית "האש של מוסקבה" למרות סכנת השריפה לבית האופרה העשוי מעץ. בשנת 1822 - שנה אחת בלבד לאחר הצגת הבכורה – התקבל המחזה "הקלע החופשי" (Der Freischütz) של קרל מריה פון ובר בסערות של מחיאות כפיים. האופרה היחידה של בטהובן פידליו הייתה בתוכנית בשנת 1834. היו גם הצגות תיאטרון קלאסיות במאה ה-19. במחצית השנייה של המאה ה-19 בכל עונה הציג "אנסמבל תיאטרון החצר" (Hoftheater-Ensemble) אופרטות בבית האופרה. גם כוכבי תעשיית הבידור המתהווה היו שם. קוסמים, אקרובטים וספורטאים הופיעו, קופים מאומנים הראו את הטריקים שלהם. בית האופרה של המארקגראף שימש כאתר מופעים יומיומי עד שנות השלושים של המאה העשרים, לפני שהנאציונל-סוציאליסטים הסבו את זירת הרכיבה של המארקגראף לשעבר (משנת 1965: בית העירייה) לתפקיד זה.
בית האופרה של המארקגראף היווה אטרקציה גם עבור המלחין ריכרד וגנר, שבחר בביירות כמיקום לפסטיבל. ב-30 ביוני 1860 התקיימה הופעת האופרה שלו טנהויזר בביצוע האופרה של קובורג בנוכחות מקסימיליאן השני, מלך בוואריה. זה היה שיאה של חגיגה שנמשכה שלושה ימים לרגל חמישים שנה לסיפוחה של העיר ביירוית לבוואריה, וההופעה הראשונה של אופרת וגנר בעיר. במהלך ביקורו של לודוויג השני, מלך בוואריה בנובמבר 1866, בוצעו קטעים מטנהויזר בבניין, שהואר אז לראשונה באמצעות גז והועלתה האופרה לוהנגרין של וגנר.
וגנר, שכבר עבר פעם אחת בביירוית בשנת 1836, התוודע לבמה, שהייתה גדולה באותה תקופה באופן יוצא דופן, באמצעות לקסיקון בסביבות 1870. עם זאת, במהלך שהותו הראשונה בעיר באפריל 1871, הוא מצא שגודל האודיטוריום וצורתו אינם מתאימים למטרותיו. אף על פי כן, הוא קבע את ביירוית כמקום לפסטיבל והחליט לבנות שם תיאטרון משלו. כדי לחגוג את הנחת אבן היסוד של בית הפסטיבלים של ביירוית ניצח וגנר על הסימפוניה התשיעית של בטהובן בבית האופרה של המארקגראף ב-22 במאי 1872 לקראת פסטיבל ביירוית הראשון בשנת 1876. באישור הרשויות המלכותיות, הוא השתמש בבית האופרה של המארקגראף כאתר חזרות חלופי.
היסטוריה של הבנייה > לאחר הבנייה > המאה ה-20

לאחר מלחמת העולם השנייה, הבניין הוחרם בתחילה על ידי הממשל הצבאי של צבא ארצות הברית ושוחרר מחדש רק ביוני 1947. שבועות פסטיבל מוצרט התקיימו כבר באוגוסט אותה שנה: התוכנית כללה את "נישואי פיגארו" ואת "כך עושות כולן". בנוסף ל-24 מופעי אופרה, התקיימו קונצרטים קאמריים. מאז 1948 הייתה סדרת האירועים "שבוע הפסטיבלים הפרנקוני" (Fränkische Festwoche) עם הופעות אורח במקום של תיאטרות ממינכן.
בתחילת שנות החמישים של המאה העשרים, שימש בית האופרה כאתר לצילומי סרטים וצולמו בו הסרטים: "נשמה שבויה" (Gefangene Seele), "דיוקן של אלמונית" (Bildnis einer Unbekannten), "שברון לב בשל טיול על המוזל" (Moselfahrt aus Liebeskummer) ו"הנשים של ריכרד וגנר" (Frauen um Richard Wagner). סצנות מהסרט "Song Without End" על חיי פרנץ ליסט (הוצג בישראל בשם "המיתר שלא נדם") משנת 1960 וסדרת הטלוויזיה "וגנר - חייו ויצירתו של ריכרד וגנר" (Wagner – Das Leben und Werk Richard Wagners) משנת 1983 צולמו בבניין. בשנת 1994 הבמאי הבלגי ז'ראר קורבייה (Gérard Corbiau) צילם חלק מהסצנות בביירוית לסרט "פארינלי (אנ')", על סיפור חייו של זמר הבארוק האיטלקי קרלו ברושי, המכונה פארינלי.
במקום חדר המרפסת העליון של ימינו הייתה דירה בה התגורר מנהל האולם עם משפחתו. הדירה הייתה בשימוש עד 1968.
היסטוריה של הבנייה > לאחר הבנייה > המאה ה-21

תחת הכותרת ""בית האופרה של המארקגראף וביירות של המרקיזה וילהלמינה - עולמה האידיאלי של אישה בין אבסולוטיזם לנאורות", ביקש מנהל ארמונות בוואריה (אנ') בשיתוף פעולה עם עיריית ביירוית, לקבל הכרה בבית האופרה ובעדויות האדריכליות האחרות לפעילות של המרקיזה וילהלמינה בביירוית (הרמיטאז', הטירה החדשה (גר') וסנספאריל (גר')) כאתר מורשת עולמית של אונסק"ו. ב-30 ביוני 2012 קיבלה הוועדה למורשת עולמית של אונסק"ו החלטה חיובית בבקשה לגבי בית האופרה.
המבנה היה סגור מאז ספטמבר 2012 ושופץ לחלוטין. הבמה הוחזרה לגודלה המקורי. בשל נזקי מים בנובמבר 2014 כתוצאה מצינור מים פגום, השיפוץ נמשך עד אפריל 2018. העלויות צפויות לגדול ב-1.8 מיליון אירו לסך כולל של 29.3 מיליון יורו. ב-12 באפריל 2018 נחנך בית האופרה של המארקגראף מחדש לאחר חמש שנים של בנייה בהופעה של האופרה "ארתחשסתא" שהועלתה גם כן בחנוכת המבנה המקורית בשנת 1748, ונפתח רשמית מחדש.
מוזיאון

בטירה החדשה (גר') מוקדשים חלק מהחדרים לתיאטראות של המרקיזה וילהלמינה ולמשפחת האדריכלים גלי-ביבינה. הוא כולל בין היתר דגם של בית האופרה במצבו המקורי, לפני צמצום הבמה.
בספטמבר 2018 הוכרז כי בבית הנשפים הסמוך יוקמו מרכז מורשת עולמית ומוזיאון בית האופרה, שיציגו למבקרים את עולם האופרה של המרקיזה וילהלמינה. במהלך שיפוץ כללי של הבניין, אמורה להיווצר שם כניסה ללא מחסומים ואזור קופות עבור בית האופרה.
בשנת 1998 הוציא הדואר בול מיוחד "250 שנה לבית האופרה של ביירות".
אירועים קבועים

קונצרט ראש השנה של אנסמבל אלט-ווינר שטראוס
"פסטיבל הפסחא של ביירוית": קונצרט להעלאת תרומות לילדים חולי סרטן במרפאת ביירוית
סדרת הקונצרטים "מוזיקה ביירוית"
"הבארוק של ביירוית": פסטיבל זה עם הופעות של אופרות בארוק, שחלקן נשכחו, נערך בבית האופרה מאז שנת 2000. בשנת 2006 האופרה "Giove in Argo" (יופיטר בארגוס) של גאורג פרידריך הנדל עם ההופעה המחודשת והמודרנית הראשונה של "Le Nozze di Dorina" (חתונה של דורינה) מאת בלדאסארה גאלופי. בשנת 2007 היו בתוכנית "המלך ארתור" של הנרי פרסל ופרדגונדה (Fredegunda) של ריינהרדט קייזר.
לקריאה נוספת

August Gebeßler: Stadt und Landkreis Bayreuth. Die Kunstdenkmäler von Bayern, Kurzinventare, VI. Band. Deutscher Kunstverlag, München 1959, S. 47–50.
Sabine Henze-Döhring: Markgräfin Wilhelmine und die Bayreuther Hofmusik. Heinrichs-Verlag, Bamberg 2009, ISBN 978-3-89889-146-2.
Peter O. Krückmann: Markgräfliches Opernhaus Bayreuth. Amtlicher Führer der Bayerischen Verwaltung der staatlichen Schlösser, Gärten und Seen. Bayerische Schlösserverwaltung, München 2003, ISBN 978-3-932982-48-4.
Ludwig Schiedermair: Bayreuther Festspiele im Zeitalter des Absolutismus – Studien zur Geschichte der deutschen Oper. Leipzig 1908. (Digitalisat im Internet Archive).
הערות שוליים

1 2  Margravial Opera House Bayreuth
↑  Margravial Opera House
↑  Musica Bayreuth
| --- | --- |
בקרת זהויות :  GND: 4069201-2  LCCN: no2009151603  VIAF: 127074908   WorldCat (עם VIAF): 127074908
מוזיאון הגראן פאלה

| --- | --- |

 מידע כללי
 סוג:  היכל הופעות, מרכז כנסים 
 כתובת:  פריז 
 מיקום:  רובע שאנז אליזה 
 מדינה:  צרפת 
 מבקרים בשנה:  1,500,000
 הקמה ובנייה
 תקופת הבנייה:  ?–1900
 תאריך פתיחה רשמי:  1900 
 אדריכל:  שארל ז'ירו 
 סגנון אדריכלי:  אר נובו 
 
 קואורדינטות:  48°51′58″N 2°18′45″E﻿ / ﻿48.866111°N 2.3125°E﻿ / 48.866111; 2.3125
 www.grandpalais.fr
  (למפת פריז מוגדלת) מוזיאון הגראן פאלה(למפת פריז רגילה) מוזיאון הגראן פאלה
 
מוזיאון הגראן פאלה (במרכז) ומוזיאון הפטי פאלה (מימין) כפי שניתן לראות ממגדל אייפל
מוזיאון הגראן פאלה דה שאנז אליזה (בצרפתית: Le Grand Palais, מילולית "הארמון הגדול"), המוכר בקיצור: הגראן פאלה, הוא אתר היסטורי (אנ'), אולם תצוגה ומתחם מוזיאונים הממוקם בשאנז אליזה ברובע ה-8 של פריז, צרפת. בנייתו של הגראן פאלה החלה בשנת 1897 לאחר הריסת ארמון התעשייה וכחלק מההכנות לתערוכה העולמית של 1900. במסגרת ההכנות לתערוכה זו נבנו גם מוזיאון הפטי פאלה וגשר אלכסנדר השלישי הסמוכים.
המבנה תוכנן להיות מקום רחב היקף לאירועים אמנותיים רשמיים. על גמלון הבניין חקוקות המלים הבאות: "אנדרטה שהוקדשה על ידי הרפובליקה לתפארת האמנות הצרפתית". הבניין עוצב לפי סגנון אדריכלות האמנויות היפות, וכולל חזיתות אבן מעוטרות, קמרונות זכוכית וחידושים תקופתיים שכללו ברזל, שלד פלדה ובטון מזוין.
המבנה רשום כמונומנט היסטורי (אנ') על ידי משרד התרבות הצרפתי.
באולימפיאדת פריז (2024) אירח הגראד פאלה את תחרויות הסיף והטאקוונדו.
הערות שוליים

↑  "Grand Palais". Champs-elysees-paris.org. Retrieved 2010-07-08.
↑  Sesan Iwarere (2005). "Paris 1900: Grand Palais". University of Maryland Libraries. Retrieved 2010-07-08.
↑  Base Mérimée: PA00088877, Ministère français de la Culture. (in French) Grand Palais
| --- | --- |
בקרת זהויות :  NLI: 987007594398705171  GND: 4355615-2  ISNI: 0000 0001 2321 7198  LCCN: n83071365  MusicBrainz: d3481e99-7deb-420f-950d-ea7f90b644d7  VIAF: 305991420   WorldCat (עם VIAF): 305991420 
ערך זה הוא קצרמרבנושא צרפת. אתם מוזמנים לתרום לוויקיפדיה ו.
קארן ג'ין מיטץ'

| --- | --- |
אין תמונה חופשית
 לידה:  9 ביולי 1959 (בת 65) 
 מדינה:  ארצות הברית 
 השכלה:  המכון הטכנולוגי של מסצ'וסטס (1987)  אוניברסיטת רייס 
 מעסיק:  אוניברסיטת הוואי במנואה 
 פרסים והוקרה:  פרס אנני ג'אמפ קאנון (1988)  פרס הרולד יורי (1994)  פרס דני היינמן לאסטרופיזיקה (2023) 
 
קארן ג'ין מיטץ' (באנגלית: Karen Jean Meech, נולדה ב-1959) היא אסטרונומית במכון לאסטרונומיה באוניברסיטת הוואי (אנ') (ifa), המתמחה באסטרונומיה פלנטארית, וספציפית בחקר שביטים רחוקים ובקשר שלהם לשלביה המוקדמים של מערכת השמש.
קריירה

את לימודי התואר הראשון באסטרופיזיקה סיימה מיטץ' באוניברסיטת רייס בהצטיינות בשנת 1981. בשנת 1987 סיימה את לימודי הדוקטורט במדע פלנטארי במכון הטכנולוגי של מאסאצ'וסטס (MIT). באותה שנה הצטרפה למכון לאסטרונומיה באוניברסיטת הוואי, בשנת 1992 קודמה לדרגת אסטרונום חבר (Associate Astronomer), בשנת 1996 קיבלה מעמד קביעות ומשנת 2000 היא אסטרונומית (Astronomer).
קריירה > מחקר

עבודתה של מיטץ' על שביטים רחוקים והקשר שלהם לשלבים הראשוני של מערכת השמש קשורה לתחום מחקרי רחב העוסק בעבר המוקדם של מערכת השמש. בתחום הזה חשובות התרומות פורצות הדרך של D. Jewitt העוסקת בחגורת קויפר ולעבודתו של טובי אוונס בשיתוף פעולה עם עקיבא בר נון (1939-2017, לשעבר ראש סוכנות החלל הישראלית) העוסקות בדחיסות של קרח בטמפרטורה נמוכה.
בשנת 2005 הייתה חוקרת שותפה (co-investigator) במשימת המחקר deep impact שבה יצרו התנגשות יזומה של 350 ק"ג נחושת בשביט Tempel 1, התנגשות זו גרמה ליצירת מכתש על פני השביט. מטרת משימת המחקר הייתה חקירת תהליך יצירת המכתש ולמידת החומר מתחת פני שטח השביט. תוצאות המחקר התפרסמו ב-Science בשנת 2005, מאמר זה הוא הפרסום המצוטט ביותר שלה.
ב-19 באוקטובר 2017 זוהה בפעם הראשונה גוף ממערכת שמש אחרת במערכת השמש שלנו. מיטץ' מעורבת מאז במחקר לגבי גודלו, משקלו, צורתו מהירותו והחומר ממנו הוא מורכב. זיהוי עצם כזה היא אפשרות מחקרית משמעותית מכיוון שמתוך 750,000 העצמים הידועים במערכת השמש שלנו לא היה מוכר גוף שמקורו מחוץ למערכת השמש. זאת, על אף שידוע שהיווצרות מערכת שמש גורמת לפליטת גופים למרחב הבין כוכבי בכמות כזאת שהיה מקום לצפות לכך. הופעת הגוף, שנקרא על ידי החוקרים אומואמואה, הייתה לכן אירוע מחקרי חשוב. תוצאות ראשוניות של המחקר דווחו במאמר ב-Nature שהתפרסם בנובמבר 2017 ובו מיטץ' היא החוקרת המובילה. שנה מאוחר יותר הופיעה מיטץ' ב-TEDtalk ותיארה את מהלך זיהוי הגוף, המאמץ להשיג זמן שימוש בטלסקופים ברחבי העולם והקושי בעיבוד המידע שהתקבל ובהבנת המשמעות שלו בייחס לשאלות לעיל. לאומואמואה קיימות מספר תכונות יוצאות דופן ביחס לציפייה מגוף כזה, כגון האצה מעבר להשפעה של כוח המשיכה, צורה מאוד מאורכת, מסה נמוכה ביחס לגודל ועוד, עובדות שגרמו לאסטרונומים מובילים, ובהם פרופסור אבי לייב מהארוורד, לטעון כי קיימת אפשרות כי אומואמואה הוא גוף מעשה יצורים תבוניים.
קריירה > חינוך למדעים

מיטץ' היא המייסדת של תוכנית TOPS (towards Planetary System), תוכנית חמש שנתית הממומנת על ידי הקרן העולמית לתרומה למדע (national science fund), שמטרתה להביא לשינוי מערכתי של החינוך למדעים בהוואי על ידי מתן כלים לשילוב של אסטרונומיה בהוראה.
פרסים והוקרה

בשנת 1988 מיטץ' זכתה בפרס אנני ג'אמפ קאנון לאסטרונומיה. פרס זה מוענק על ידי האגודה האסטרונומית האמריקאית לחוקרות בטווח של עד חמש שנים מקבלת הדוקטורט על הישגים יוצאי דופן בתחום.
בשנת 1994 זכתה מיטץ' בפרס הרולד יורי (אנ') (Harold Urey Prize), פרס המוענק מדי שנה על ידי האגודה האסטרונומית האמריקאית ומעניק הכרה למדענים צעירים על הישגים יוצאי דופן במדעים פלנטאריים.
אסטרואיד מספר 4367 שהתגלה בחגורת האסטרואידים על ידי ס. ג'. בוס בשנת 1981 במצפה Siding Spring שבאוסטרליה נקרא בשנת 1996 על שמה של מיטץ'.
רשימת תגליות

במסגרת עבודתה האקדמית גילתה מיטץ' תשעה כוכבי לכת קטנים, שניים מתוכם בעצמה ועוד שבעה עם מארק ביואי.
| 0 | 1 | 2 |
| --- | --- | --- |
| (228229) 1998 MO17 | 27/06/1998 | list |
| (356386) 2010 OK49 | 24/06/2004 | list |
| (469361) 2001 HY65 | 26/04/2001 | list [A] |
| (551000) 2012 UQ169 | 29/05/2003 | list [A] |
| (553412) 2011 OR46 | 29/05/2003 | list [A] |
| (557417) 2014 UQ178 | 30/05/2003 | list [A] |
| (562541) 2016 AL56 | 30/05/2003 | list [A] |
| (565078) 2017 BR47 | 31/05/2003 | list [A] |
| (566268) 2017 RH61 | 30/05/2003 | list [A] |
[A] M. W. Buie תגלית במשותף עם החוקר
הערות שוליים

1 2 3 4  קארן מיטץ', Karen Jean Meech - Homepage, Institute for Astronomy, ‏4 מאי, 2014 (באנגלית)
1 2  קארן מיטץ', Karen Jean Meech, קורות חיים - קארן ג'ין מיטץ', ‏2006 (באנגלית)
↑  M. F. A’Hearn et al., Deep Impact: Excavating Comet Tempel 1, Science
↑  Karen J. Meech, עמוד חוקר בגוגל סקולר
↑  Karen J. Meech et al., A brief visit from a red and extremely elongated interstellar asteroid, nateru
1 2  [https://www.ted.com/speakers/karen_j_meech Karen J. Meech
Astronomer, astrobiologist], TED speakers
↑   עודד כרמלי, אם יתברר שזה נכון, זו תהיה אחת התגליות הגדולות בהיסטוריה האנושית, באתר הארץ, 2 בינואר 2019
↑  פרופ' אבי לייב, How to Search for Dead Cosmic Civilizations, Scientific American, ‏27 בספטמבר 2018
| --- | --- |
בקרת זהויות :  BIBSYS: 1001669  BnF: cb145884666 (data)  ISNI: 0000 0000 4683 700X  LCCN: no2001004593  ORCID: 0000-0002-2058-5670  RERO: 02-A018067659  SUDOC: 146474538  VIAF: 51936557   WorldCat (עם VIAF): 51936557 
(ESO/M. Kornmesser & nagualdesign) אנימציה של אומואמואה
מסלולו של אומואמואה דרך מערכת השמש.
BTS
שם

השם "BTS" הוא קיצור של הביטוי הקוריאני "Bangtan Sonyeondan" (הנגול: 방탄소년단; הנג'ה: 防彈少年團), שמשמעותו "צופים חסיני כדורים". לדברי חבר הלהקה ג'יי-הופ מייצג השם את שאיפתם של חברי הלהקה "לחסום סטריאוטיפים, ביקורת וציפיות שמכוונים למתבגרים כמו כדורים". לדבריו של מנכ"ל ביג היט אנטרטיינמנט, באנג סי-היוק, השם מסמל את "הפריפריה" בה חיים חברי הלהקה, כבני הדור הצעיר הנלחם נגד החברה הקוריאנית השמרנית.
ביפן ידועה הלהקה גם בשם "Bōdan Shōnendan" ‏(防弾少年団), שמשמעותו זהה.
ביולי 2017 הודיעו חברי הלהקה שהם יזדהו גם כקיצור של הביטוי האנגלי "Beyond the Scene" ("מאחורי הקלעים"), כ"חלק מהזהות החדשה שלהם".
חברי הלהקה

| תמונה | שם במה | שם לידה | תאריך לידה (וגיל) | עמדה |
| --- | --- | --- | --- | --- |
|  | ג'ין אנגלית: Jin קוריאנית: 진 | קים סוק-ג'ין אנגלית: Kim Seok-jin קוריאנית: 김석진 | 4 בדצמבר 1992 (32) | ווקאליסט |
|  | שוגה אנגלית: Suga  קוריאנית: 슈가 | מין יונ-גי אנגלית: Min Yoon-Gi קוריאנית: 민윤기 | 9 במרץ 1993 (31) | ראפר מוביל |
|  | ג'יי-הופ אנגלית: J-Hope קוריאנית: 제이홉 | ג'ונג הו-סוק אנגלית: Jung Ho-Seok קוריאנית: 정호석 | 18 בפברואר 1994 (30) | ראפר ורקדן ראשי |
|  | RM (Rap Monster) קוריאנית: 랩 몬스터 | קים נאמ-ג'ון אנגלית: Kim Nam-Joon קוריאנית: 김남준 | 12 בספטמבר 1994 (30) | מנהיג, ראפר ראשי |
|  | ג'ימין אנגלית: Jimin קוריאנית: 지민 | פארק ג'י-מין אנגלית: Park Ji-Min קוריאנית: 박지민 | 13 באוקטובר 1995 (29) | רקדן ראשי, ווקאליסט מוביל |
|  | V קוריאנית: 뷔 | קים טה-היונג אנגלית: Kim Tae-hyung קוריאנית: 김태형 | 30 בדצמבר 1995 (29) | ווקאליסט, ויזואל ורקדן מוביל |
|  | ג'ונגקוק אנגלית: Jungkook קוריאנית: 정국 | ג'ון ג'ונג-קוק אנגלית: Jeon Jung-kook קוריאנית: 전정국 | 1 בספטמבר 1997 (27) | ווקאליסט ראשי, רקדן מוביל, ראפר תומך |
היסטוריה > 2010–2014: גיבוש ותחילת הפעילות

בתחילתה, BTS יועדה להיות להקת היפ-הופ. עם זאת, לאחר שביג היט אנטרטיינמנט חוותה ירידה בהכנסות מאלבומי היפ-הופ החליט מנכ"ל החברה, באנג סי-היוק, להקים להקה בעלת סגנון חופשי יותר, שחבריה יהיו עצמאיים ויקבלו חופש פעולה נרחב יותר. האודישנים ללהקה נערכו בשנת 2010, ולאחר גיבוש הקבוצה חברי הלהקה חיו יחד והתאמנו עד 15 שעות ביום. בשנת 2013 הם הופיעו לראשונה בפני קהל קטן של אישים בתעשייה.
ב-12 ביוני 2013 פרסמו BTS את אלבום הבכורה שלהם, 2 Cool 4 Skool, עם הסינגל המוביל "No More Dream", כחלק הראשון בטרילוגיית מיני-אלבומים בשם "School Trilogy" שעסקה בקשיי גיל ההתבגרות. 2 Cool 4 Skool לא זכה למכירות נרחבות, אך הגיע לחמישייה הראשונה במצעד המוזיקה הקוריאנית של גאון. ב-11 בספטמבר 2013 פרסמה הלהקה את אלבומה השני בסדרת "School Trilogy", ?O!RUL8,2, עם הסינגל המוביל "N.O.". בדומה ל-2 Cool 4 Skool, נושא האלבום היה לחץ לימודי על תלמידים המביא להקרבת שאיפותיהם. בסוף אותה שנה זכתה הלהקה במספר פרסים דרום קוריאניים בקטגוריית האמן החדש של השנה.
היסטוריה > 2014–2017 > Skool Luv Affair וסיבוב הופעות ראשון

בפברואר 2014 פרסמה הלהקה את החלק האחרון בסדרת "School Trilogy", המיני-אלבום Skool Luv Affair, עם הסינגלים המובילים "Boy in Luv" ו-"Just One Day". האלבום הגיע למקום הראשון במצעד האלבומים של גאון (אנ'), והופיע לראשונה במצעד אלבומי העולם של בילבורד במקום השלישי. לאחר פרסום האלבום ביצעו חברי BTS את פגישת המעריצים הראשונה בסיאול, ובחרו בשם "A.R.M.Y" לקהילת המעריצים שלהם. ביולי 2014 הופיעו חברי הלהקה במערב הוליווד – ההופעה הראשונה שלהם בארצות הברית, ובאוגוסט של אותה שנה הופיעו בפסטיבל המוזיקה KCON (אנ') בלוס אנג'לס.
באוגוסט 2014 פורסם האלבום Dark & Wild, עם "Danger" ו-"War of Hormone" כסינגלים מובילים והגיע למקום השני בקוריאה הדרומית. לאחר פרסום האלבום יצאה הלהקה לסיבוב ההופעות הראשון שלה, The Red Bullet Tour (אנ'), שנמשך מאוקטובר עד דצמבר 2014. בסוף אותו חודש פרסמה הלהקה את אלבומה הראשון ביפנית, Wake Up, שהגיע לשיא במקום השלישי במצעד האלבומים של אוריקון (אנ'). לאחר פרסום האלבום, יצאה הלהקה לסיבוב ההופעות ראשון שלהם ביפן שנקרא "Wake Up: Open Your Eyes". סיבוב ההופעות Red Bullet שהחל ב-17 באוקטובר 2014 בקוריאה הדרומית, חודש ב-6 ביוני 2015 במלזיה והמשיך לאוסטרליה, צפון אמריקה ואמריקה הלטינית לפני שהסתיים בהונג קונג באוגוסט. בסך הכל, הסיור כולו משך 80,000 צופים ב-18 ערים ב-13 מדינות.
היסטוריה > 2014–2017 > פריצת דרך למיינסטרים והצלחה מסחרית

באפריל 2015 פרסמה הלהקה את האלבום The Most Beautiful Moment in Life, Part 1 (אנ'), החלק הראשון בטרילוגיית המיני-אלבומים "The Most Beautiful Moment in Life". הסינגל המוביל של האלבום, "I Need U", דורג במקום החמישי במצעד המוזיקה של גאון וזיכה את הלהקה בפרס בתוכנית הטלוויזיה דה שואו (אנ') של SBS MTV. סינגל נוסף מהאלבום, "Dope", הגיע למקום השלישי במצעד שירי העולם הדיגיטליים של בילבורד, והווידאו קליפ שלו הפך לראשון של הלהקה שצבר 100 מיליון צפיות ביוטיוב.
סיבוב ההופעות "The Red Bullet Tour" חודש ביוני 2015 תחת הכותרת "2015 Live Trilogy Episode II: The Red Bullet", והסתיים באוגוסט אותה שנה. בסך הכל הלהקה הופיעה בפני כ-80,000 צופים ב-13 מדינות. ב-17 ביוני פורסמו גרסאות יפניות לשירים "For You", "War of Hormone" ו-"Let Me Know".
בנובמבר 2015 פרסמה הלהקה את החלק השני בטרילוגיה, The Most Beautiful Moment in Life, Part 2 (אנ'), ויצאה לסיבוב ההופעות השלישי שלה, The Most Beautiful Moment in Life On Stage Tour (אנ'), בקוריאה הדרומית וביפן. The Most Beautiful Moment in Life, Pt. 2 הגיע לראש מצעד המוזיקה השבועי של גאון, מצעד ה-Heatseekers ומצעד אלבומי העולם של בילבורד, והופיע, לראשונה בתולדות הלהקה, במצעד הבילבורד 200.
במאי 2016 פורסם החלק האחרון בטרילוגיה, The Most Beautiful Moment in Life: Young Forever. שלושת הסינגלים של האלבום,"Fire", "Save Me" ו-"Epilogue: Young Forever", דורגו בשלושת המקומות הראשונים במצעד שירי העולם הדיגיטליים של בילבורד. האלבום עמד בראש המצעד השבועי של גאון בקוריאה הדרומית במשך שבועיים רצופים, הגיע למקום ה-107 במצעד הבילבורד 200 וזכה בטקס פרסי המוזיקה של מלון לשנת 2016 (אנ') בקטגוריית אלבום השנה. המשך סיבוב ההופעות השלישי של הלהקה, "The Most Beautiful Moment in Life On Stage: Epilogue", נערך בין מאי לאוגוסט 2016.
בספטמבר 2016 פורסם אלבומה השני של הלהקה בשפה היפנית, Youth. האלבום מכר 44,547 עותקים ביום פרסומו ודורג במקום הראשון במצעד האלבומים היומי של אוריקון. חודש לאחר מכן פורסם אלבום נוסף, בקוריאנית, תחת השם Wings. האלבום עלה מיד לפסגת שמונה מצעדי מוזיקה שונים, ודורג במקום הראשון במצעד האלבומים של iTunes ב-23 מדינות. האלבום דורג במקום ה-26 במצעד הבילבורד 200 עם 16,000 יחידות שקולות לאלבום בארצות הברית – השבוע הטוב ביותר לאלבום קיי-פופ אי פעם, והפך לאלבום הנמכר ביותר בתולדות מצעד המוזיקה של גאון. בדצמבר זכתה הלהקה בפרס אמן השנה (אנ') בטקס פרסי המוזיקה האסייתית של Mnet.
היסטוריה > 2014–2017 > You Never Walk Alone ו-Love Yourself: Her

בפברואר 2017 פורסם האלבום הקוריאני You Never Walk Alone, גרסה מחודשת של Wings.‏ You Never Walk Alone הפך לאלבום הקוריאני שמכר הכי הרבה עותקים בחודש הראשון לפרסומו, עם מכירות של כ-1.49 מיליון עותקים בתוך חודש. הסינגל המוביל של האלבום, Spring Day, זכה בפרס השיר הטוב ביותר בטקס פרסי המוזיקה של מלון לשנת 2017 (אנ'). עם צאת האלבום יצאה הלהקה לסיבוב הופעות בקוריאה ובאמריקה, שנקרא The Wings Tour (אנ'). במאי 2017 השתתפו חברי הלהקה בטקס פרסי המוזיקה של בילבורד וזכו בפרס לאמן החברתי המוביל, וכך הפכה BTS ללהקת הקיי-פופ הראשונה שזכתה בפרס בילבורד אי פעם.
בספטמבר 2017 פרסמה הלהקה את המיני-אלבום Love Yourself: Her, הראשון בסדרת מיני-אלבומים בשם Love Yourself, שעוסקת באהבה ובקבלה[דרושה הבהרה] עצמית. האלבום דורג במקום הראשון במצעד המוזיקה של גאון ובמקום השביעי בבילבורד 200, הדירוג הגבוה ביותר לאלבום של להקה קוריאנית אי פעם, ונמכר ב-1.2 מיליון עותקים בתוך פחות מחודש. הסינגל המוביל של האלבום, DNA, השיג למעלה מ-22 מיליון צפיות ביוטיוב בתוך 24 השעות הראשונות לפרסומו, והפך לקליפ בעל הצפיות הרבות ביותר תוך 24 שעות של להקת קיי-פופ עד אז. לראשונה בתולדות הלהקה נכנס הסינגל למצעד הבילבורד הוט 100, במקום ה-85, והפך את BTS ללהקת הבנים הדרום-קוריאנית הראשונה שנכנסה למצעד. שבוע לאחר מכן עלה הסינגל למקום ה-67. סינגל נוסף מהאלבום, "Mic Drop", דורג במקום ה-28, הדירוג הגבוה ביותר במצעד זה שלהקת קיי-פופ הגיעה אליו. שני הסינגלים קיבלו מעמד של אלבום זהב על ידי איגוד תעשיית ההקלטות האמריקאי (RIAA) בתחילת 2018, האלבום Mic Drop קיבל מעמד פלטינה בהמשך אותה שנה.
בנובמבר 2017 הופיעה הלהקה בטקס פרסי המוזיקה האמריקאית, והפכה ללהקה הקוריאנית הראשונה שעשתה זאת. בדצמבר זכתה הלהקה בפעם השנייה בפרס אמן השנה בטקס פרסי המוזיקה המוזיקה האסייתית של Mnet, ופרסמה ביפן את "DNA" ואת "Mic Drop" יחד עם שיר חדש, "Crystal Snow", כאלבום סינגל בשם MIC Drop / DNA / Crystal Snow. האלבום דורג במקום הראשון במצעד המוזיקה של אוריקון, והפך לאלבום היחיד של אמן זר שזכה לתואר פלטינה כפולה ביפן בשנת 2017.